CELEX: C2006/060/47
Language: hu
Date: 2006-03-11 00:00:00
Title: C-2/06. sz. ügy: A Finanzgericht Hamburg  2005. november 21-i  végzésével a Willy Kempter KG kontra Hauptzollamt Hamburg-Jonas ügyben benyújtott előzetes döntéshozatal iránti kérelem

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/25
            
         A Finanzgericht Hamburg 2005. november 21-i végzésével a Willy Kempter KG kontra Hauptzollamt Hamburg-Jonas ügyben benyújtott előzetes döntéshozatal iránti kérelem
   (C-2/06. sz. ügy)
   (2006/C 60/47)
   Az eljárás nyelve: német
   A Finanzgericht Hamburg (Németország) 2005. november 21-i végzésével, amely 2006. január 4-én érkezett a Bíróság Hivatalához, a Willy Kempter KG kontra Hauptzollamt Hamburg-Jonas ügyben előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht Hamburg (Németország) a következő kérdésekről kéri a Bíróság döntését:
   
               1)
            
            
               Valamely jogerős közigazgatási határozat felülvizsgálatának és kijavításának – amelyek célja, hogy az irányadó közösségi jog Európai Közösségek Bírósága által időközben végzett értelmezését figyelembe vegye – előfeltétele-e a közigazgatási határozat érintett fél általi, a közösségi jogra való hivatkozással történő megtámadása egy nemzeti bíróság előtt?
            
         
               2)
            
            
               Időben korlátozott-e egy jogerős, a közösségi joggal ellentétes közigazgatási határozat felülvizsgálatára és kijavítására irányuló kérelem a Bíróság C-453/00. sz. Kühne & Heitz ügyben 2004. január 13-án hozott ítéletében (EBHT 2004., I-837. o.) megjelölt meghatározott feltételeken kívüli, fölérendelt közösségi jogi okok miatt?